આ રાહતને ઓમાન ખાડીમાં પોર્ટના વિકાસમાં ભારતની ભૂમિકાને અમેરિકાએ માન્યતા આપી છે એ રીતે જોવામાં આવે છે. ચાબહાર બંદરનું યુદ્ધનો ત્રાસ ભોગવી ચૂકેલા અફઘાનિસ્તાનના વિકાસમાં વ્યૂહાત્મક મહત્ત્વ છે. અમેરિકી વિદેશ વિભાગના એક પ્રવક્તાએ કહ્યું કે બહુ ચર્ચાવિચારણા કર્યા પછી અમે ચાબહારના વિકાસ, અફઘાનિસ્તાનમાં ઉપયોગમાં આવનારી બિનપ્રતિબંધાત્મક ચીજવસ્તુઓની આવ-જા માટે રેલવેલાઇનનાં બાંધકામની સાથે-સાથે ઈરાનનાં પેટ્રોલિયમ ઉત્પાદનોની આયાતને ઈરાન ફ્રીડમ એન્ડ કાઉન્ટર-પ્રોલિફિરેશન એક્ટ, ૨૦૧૨ હેઠળ ભારતને કેટલાક પ્રતિબંધોમાંથી રાહત આપી છે.